Primăria municipiului Câmpulung Moldovenesc

Direcţia economică

Nr.\_\_\_\_\_\_\_\_\_ din \_\_\_\_\_\_\_\_\_\_\_\_\_\_2025

## RAPORT DE SPECIALITATE

**la proiectul de hotărâre** **privind aprobarea acordării unui ajutor financiar din fondul de rezervă al bugetului local pe anul 2025**

 Direcția economică din cadrul Primăriei municipiului Câmpulung Moldovenesc, primind spre analiză proiectul de hotărâre, constată următoarele:

utilizarea fondului de rezervă respectă prevederile din Legea nr. 273/2006 privind finanţele publice locale, cu modificările şi completările ulterioare, care prevede: în bugetele locale se înscrie fondul de rezervă bugetară la dispoziţia consiliului local, în cotă de până la 5% din totalul cheltuielilor. Acesta se utilizează la propunerea ordonatorilor principali de credite, pe bază de hotărâri ale consiliilor respective, pentru finanţarea unor cheltuieli urgente sau neprevăzute apărute în cursul exerciţiului bugetar, pentru înlăturarea efectelor unor calamităţi naturale, precum şi pentru acordarea unor ajutoare către alte unităţi administrativ-teritoriale din România aflate în situaţii de extremă dificultate sau către unităţi administrativ-teritoriale din statele vecine aflate în stare de conflict armat sau afectate de fluxul de persoane care provin din zona conflictului armat din Ucraina, la solicitarea acestora sau din proprie iniţiativă.

 Cu precizările de mai sus, consider oportun și legal acest proiect de hotărâre.

Director executiv,

Iuliana Florescu